Document ID: 32005R1439

ΚΑΝΟΝΙΣΜΌΣ (ΕΚ) αριθ. 1439/2005 ΤΗΣ ΕΠΙΤΡΟΠΉΣ
της 2ας Σεπτεμβρίου 2005
για τον καθορισμό του πρόσθετου καταβλητέου ποσού για τα ροδάκινα στην Ουγγαρία σύμφωνα με τον κανονισμό (ΕΚ) αριθ. 416/2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
τον κανονισμό (ΕΚ) αριθ. 416/2004 της Επιτροπής, της 5ης Μαρτίου 2004, περί μεταβατικών μέτρων εφαρμογής του κανονισμού (ΕΚ) αριθ. 2201/96 του Συμβουλίου και του κανονισμού (ΕΚ) αριθ. 1535/2003 λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση (1), και ιδίως το άρθρο 3 παράγραφος 1,
Εκτιμώντας τα ακόλουθα:
(1)
Οι ποσότητες ροδακίνων που καλύπτονται από αιτήσεις ενισχύσεων για την περίοδο εμπορίας 2004/05, όπως κοινοποιήθηκαν από τα κράτη μέλη, σύμφωνα με το άρθρο 39 παράγραφος 2 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), δεν υπερβαίνουν το κοινοτικό κατώφλιο. Ως εκ τούτου, πρέπει να καταβληθεί συμπληρωματική πληρωμή μετά την περίοδο εμπορίας 2004/05 στα κράτη μέλη που προσχώρησαν στην Ευρωπαϊκή Ένωση την 1η Μαΐου 2004.
(2)
Για την περίοδο εμπορίας 2004/05, οι παραγωγοί της Τσεχικής Δημοκρατίας, της Κύπρου και της Σλοβακίας δεν υπέβαλαν αίτηση ενίσχυσης για τα ροδάκινα που προορίζονται για μεταποίηση. Ως εκ τούτου, στο εν λόγω κράτος μέλος δεν πρέπει να καταβληθεί συμπληρωματική ενίσχυση για την περίοδο εμπορίας 2004/05,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μετά την περίοδο εμπορίας 2004/05, καταβάλλεται στην Ουγγαρία το συμπληρωματικό ποσό των 11,92 ευρώ ανά τόνο ροδακίνων που προορίζονται για μεταποίηση, όπως αναφέρεται στο άρθρο 3 παράγραφος 1 του κανονισμού (ΕΚ) αριθ. 416/2004.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Σεπτεμβρίου 2005.

Labels: 17
19
6
18
15